title: Komisijas Īstenošanas regula (ES) 2018/2016 (2018. gada 18. decembris), ar ko atbilstoši Eiropas Parlamenta un Padomes Regulai (ES) 2015/2283 kā tradicionālu pārtikas produktu no trešās valsts atļauj laist tirgū lobītus Digitaria exilis graudus un groza Komisijas Īstenošanas regulu (ES) 2017/2470 (Dokuments attiecas uz EEZ.)

text:
                  19.12.2018

                  LV

                  Eiropas Savienības Oficiālais Vēstnesis

                  L 323/1

         KOMISIJAS ĪSTENOŠANAS REGULA (ES) 2018/2016
         (2018. gada 18. decembris),
         ar ko atbilstoši Eiropas Parlamenta un Padomes Regulai (ES) 2015/2283 kā tradicionālu pārtikas produktu no trešās valsts atļauj laist tirgū lobītus Digitaria exilis graudus un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 15. panta 4. punktu,
         tā kā:

                     (1)

                     Regulā (ES) 2015/2283 paredzēts, ka Savienības tirgū drīkst laist tikai tādus jaunus pārtikas produktus, kas ir atļauti un iekļauti Savienības sarakstā. Tradicionāls pārtikas produkts no trešās valsts ir jauns pārtikas produkts, kā definēts Regulas (ES) 2015/2283 3. pantā.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     Saskaņā ar Regulas (ES) 2015/2283 15. panta 4. punktu Komisija lemj par atļaujas piešķiršanu tradicionālam pārtikas produktam no trešās valsts un par tā laišanu Savienības tirgū.

                     (4)

                     2018. gada 23. janvārī uzņēmums Obà Food Srl. (“pieteikuma iesniedzējs”) Komisijai iesniedza paziņojumu par nodomu lobītus Digitaria exilis (Kippist) Stapf (“fonio”) graudus laist Savienības tirgū kā tradicionālu pārtikas produktu no trešās valsts Regulas (ES) 2015/2283 14. panta nozīmē. Pieteikuma iesniedzējs lūdz atļauju attiecībā uz lobītu Digitaria exilis (Kippist) Stapf graudu kā tādu vai kā pārtikas produktu sastāvdaļas iekļaušanu iedzīvotāju patēriņā.

                     (5)

                     Pieteikuma iesniedzēja iesniegtie ar dokumentiem apliecinātie dati pierāda lobīto Digitaria exilis (Kippist) Stapf graudu nekaitīgas lietošanas vēsturi Rietumāfrikas valstīs, konkrētāk — Gvinejā, Nigērijā un Mali.

                     (6)

                     2018. gada 28. februārī Komisija saskaņā ar Regulas (ES) 2015/2283 15. panta 1. punktu nosūtīja derīgo paziņojumu dalībvalstīm un Eiropas Pārtikas nekaitīguma iestādei (“Iestāde”).

                     (7)

                     Četru mēnešu laikposmā, kas noteikts Regulas (ES) 2015/2283 15. panta 2. punktā, nedz dalībvalstis, nedz Iestāde Komisijai neiesniedza nevienu pienācīgi pamatotu iebildumu pret lobītu Digitaria exilis (Kippist) Stapf graudu laišanu Savienības tirgū.

                     (8)

                     Tāpēc Komisijai būtu jāatļauj Savienības tirgū laist lobītus Digitaria exilis (Kippist) Stapf graudus un jāatjaunina jauno pārtikas produktu Savienības saraksts.

                     (9)

                     Tāpēc Īstenošanas regula (ES) 2017/2470 būtu attiecīgi jāgroza,

               IR PIEŅĒMUSI ŠO REGULU.

            1. pants

               1.   Šīs regulas pielikumā specificētos lobītos Digitaria exilis (Kippist) Stapf graudus iekļauj atļauto jauno pārtikas produktu Savienības sarakstā, kas izveidots ar Īstenošanas regulu (ES) 2017/2470.

               2.   Šā panta 1. punktā minētajā Savienības saraksta ierakstā iekļauj šīs regulas pielikumā noteiktos lietošanas nosacījumus un marķēšanas prasības.

            2. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 18. decembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 327, 11.12.2015., 1. lpp.

            (2)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            PIELIKUMS
            Īstenošanas regulas (ES) 2017/2470 pielikumu groza šādi:

                        1)

                        pielikuma 1. tabulā (Atļautie jaunie pārtikas produkti) alfabētiskā secībā iekļauj šādu ierakstu:

                                    Atļautais jaunais pārtikas produkts

                                    Jaunā pārtikas produkta lietošanas nosacījumi

                                    Īpašas papildu marķēšanas prasības

                                    Citas prasības

                                    “Lobīti Digitaria exilis (Kippist) Stapf graudi
                                    (tradicionāls pārtikas produkts no trešās valsts)

                                    Nav norādīts

                                    Jaunā pārtikas produkta nosaukums to saturošu pārtikas produktu marķējumā – “lobīti fonio (Digitaria exilis) graudi”.”

                        2)

                        pielikuma 2. tabulā (Specifikācijas) alfabētiskā secībā iekļauj šādu ierakstu:

                                    Atļautais jaunais pārtikas produkts

                                    Specifikācijas

                                    “Lobīti Digitaria exilis (Kippist) Stapf graudi (fonio)
                                    (tradicionāls pārtikas produkts no trešās valsts)

                                       Apraksts/definīcija

                                    Tradicionālais pārtikas produkts ir lobīti (no klijām atbrīvoti) Digitaria exilis (Kippist) Stapf graudi.

                                       Digitaria exilis (Kippist) Stapf ir viengadīgs Poaceae dzimtas stiebraugs.

                                       Lobītu fonio graudu raksturīgie uzturvielu komponenti

                                    Ogļhidrāti: 76,1 g/100 g fonio graudu
                                    Ūdens: 12,4 g/100 g fonio graudu
                                    Proteīni: 6,9 g/100 g fonio graudu
                                    Tauki: 1,2 g/100 g fonio graudu
                                    Šķiedrvielas: 2,2 g/100 g fonio graudu
                                    Pelni: 1,2 g/100 g fonio graudu
                                    Fitātu saturs: ≤ 2,1 mg/g”


title: Komisijas Īstenošanas regula (ES) 2018/2018 (2018. gada 18. decembris), ar ko nosaka īpašus noteikumus par procedūru, kas jāievēro, lai veiktu riska novērtējumu augsta riska augiem, augu produktiem un citiem objektiem Eiropas Parlamenta un Padomes Regulas (ES) 2016/2031 42. panta 1. punkta nozīmē

text:
                  19.12.2018

                  LV

                  Eiropas Savienības Oficiālais Vēstnesis

                  L 323/7

         KOMISIJAS ĪSTENOŠANAS REGULA (ES) 2018/2018
         (2018. gada 18. decembris),
         ar ko nosaka īpašus noteikumus par procedūru, kas jāievēro, lai veiktu riska novērtējumu augsta riska augiem, augu produktiem un citiem objektiem Eiropas Parlamenta un Padomes Regulas (ES) 2016/2031 42. panta 1. punkta nozīmē
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 26. oktobra Regulu (ES) 2016/2031 par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (1), un jo īpaši tās 42. panta 6. punktu,
         tā kā:

                     (1)

                     Būtu jāparedz noteikumi, lai nodrošinātu, ka riska novērtējums, kas minēts Regulas (ES) 2016/2031 42. panta 4. punktā, tiek veikts saprātīgā termiņā un pamatojoties uz tehniskās dokumentācijas savlaicīgu apstrādi.

                     (2)

                     Lai veiktu minēto riska novērtējumu, pieteikums Komisijā būtu jāiesniedz tikai trešās valsts nacionālajai augu aizsardzības organizācijai Starptautiskās augu aizsardzības konvencijas nozīmē. Tas ir nepieciešams, lai nodrošinātu, ka trešās valsts atbildīgā iestāde apstiprina visus elementus, kas vajadzīgi, lai novērtētu risku, kurš saistīts ar Savienības teritorijā ievedamiem augiem, augu produktiem vai citiem objektiem. Tas būtu nepieciešams riska novērtējuma ticamības un pamatojuma nodrošināšanai, kas ir pamats pasākumiem, ko veic saskaņā ar Regulas (ES) 2016/2031 42. panta 4. punktu. Šie noteikumi būtu jāpiemēro, neskarot Komisijas tiesības iesniegt Eiropas Pārtikas nekaitīguma iestādei (EFSA) pieprasījumus sniegt zinātniskus atzinumus saskaņā ar Eiropas Parlamenta un Padomes Regulas (EK) Nr. 178/2002 (2) 29. pantu un sniegt zinātnisku vai tehnisku palīdzību saskaņā ar minētās regulas 31. pantu.

                     (3)

                     Tehniskajā dokumentācijā būtu jāiekļauj dati par precēm, ko paredzēts ievest Savienības teritorijā, kā arī dati par to kaitīgo organismu identificēšanu, kuri varētu būt saistīti ar preci eksportētājvalstī, dati par valsts fitosanitārajiem riska mazināšanas pasākumiem, pārbaudēm un preces apstrādi un pārstrādi, un tās fiziskās personas kontaktinformācija, kura atbild par saziņu ar Komisiju un EFSA. Šādi dati ir būtiski, lai veiktu preču riska novērtējumu un identificētu kaitīgo organismu sugas, attiecībā uz kurām var būt nepieciešami fitosanitārie riska mazināšanas pasākumi.

                     (4)

                     Lai nodrošinātu EFSA visus riska novērtējuma veikšanai vajadzīgos elementus, tehniskajā dokumentācijā būtu jāiekļauj informācija, kas norādīta EFSA dokumentā Information required for dossiers to support demands for import of high risk plants, plant products and other objects as foreseen in Article 42 of Regulation (EU) 2016/2031 (3).

                     (5)

                     Ir lietderīgi, ka pēc tehniskās dokumentācijas saņemšanas apstiprināšanas Komisija pārbauda, vai tajā ir iekļauta prasītā informācija, un vajadzības gadījumā var lūgt papildu informāciju vai precizējumus, kas vajadzīgi, lai nodrošinātu, ka pieteikumā ir iekļauti visi riska novērtējumam nepieciešamie attiecīgie elementi.

                     (6)

                     Lai nodrošinātu pārredzamu, efektīvu un savlaicīgu riska novērtēšanas procesu, būtu jāparedz noteikumi par riska novērtējuma veikšanu EFSA, tās saziņu ar pieteikuma iesniedzēju un minētā novērtējuma publicēšanu.

                     (7)

                     Lai nepieļautu to, ka konkrētas informācijas izpaušana apdraud dažu trešo personu konkurētspēju, attiecīgi būtu jāpiemēro Regulas (EK) Nr. 178/2002 noteikumi par konfidencialitāti.

                     (8)

                     Juridiskās noteiktības labad šī regula būtu jāpiemēro no tās pašas dienas kā Regula (ES) 2016/2031.

                     (9)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Priekšmets un darbības joma
            Šī regula nosaka Regulas (ES) 2016/2031 42. panta 4. punktā paredzētā riska novērtējuma procedūras, lai nodrošinātu, ka šādu novērtējumu veic saprātīgā termiņā, pamatojoties uz importa pieprasījumu, kam pievienota visaptveroša tehniskā dokumentācija un uz ko attiecas noteikta procedūra.

            2. pants
            Tehniskās dokumentācijas iesniegšana
            Tehnisko dokumentāciju, kas vajadzīga, lai veiktu Regulas (ES) 2016/2031 42. panta 4. punktā minēto riska novērtējumu, var iesniegt Komisijai tikai trešās valsts nacionālā augu aizsardzības organizācija.
            Tehnisko dokumentāciju papildina ar elementiem, kas norāda uz to, ka importa pieprasījums pastāv Regulas (ES) 2016/2031 42. panta 5. punkta nozīmē.

            3. pants
            Tehniskās dokumentācijas saturs
            Tehniskajā dokumentācijā par katru augu, augu produktu vai citiem objektiem iekļauj visus šādus elementus:

                        a)

                        informācija par preci, arī par preces apstrādi un pārstrādi;

                        b)

                        informācija par to kaitīgo organismu identificēšanu, kuri varētu būt saistīti ar preci eksportētājvalstī;

                        c)

                        informācija par fitosanitārajiem riska mazināšanas pasākumiem un pārbaudēm;

                        d)

                        tā trešās valsts nacionālās augu aizsardzības organizācijas kontaktpunkta kontaktinformācija, kurš atbild par saziņu ar Komisiju un Eiropas Pārtikas nekaitīguma iestādi (EFSA).

                  Tehniskajā dokumentācijā iekļauj arī visus elementus, kas minēti EFSA dokumentā Information required for dossiers to support demands for import of high risk plants, plant products and other objects as foreseen in Article 42 of Regulation (EU) 2016/2031.
            Pieteikuma iesniedzējs var norādīt informāciju, kuras izpaušana varētu kaitēt konkrētas trešās personas konkurētspējai un kura tādēļ būtu jāuzskata par konfidenciālu saskaņā ar šīs regulas 6. pantu. Šādos gadījumos iesniedz pārbaudāmu pamatojumu.
            Dokumentāciju iesniedz vienā no Savienības oficiālajām valodām.

            4. pants
            Tehniskās dokumentācijas saņemšana un pārbaude Komisijā
            Komisija apstiprina tehniskās dokumentācijas saņemšanu.
            Tā pārbauda, vai tehniskajā dokumentācijā ir informācija, kas prasīta 3. panta pirmās daļas a)–d) punktā, un var lūgt pieteikuma iesniedzēju sniegt papildu informāciju vai precizējumus atbilstoši minētās tehniskās dokumentācijas saturam un priekšmetam.
            Ja Komisija secina, ka minētās prasības ir izpildītas, tā tehnisko dokumentāciju nosūta EFSA un attiecīgi informē dalībvalstis.

            5. pants
            Riska novērtējuma veikšana un pabeigšana

               EFSA verificē, vai tehniskā dokumentācija atbilst 3. panta otrajā daļā minētajam EFSA dokumentam, un var lūgt pieteikuma iesniedzēju sniegt papildu informāciju vai precizējumus atbilstoši minētās tehniskās dokumentācijas saturam un priekšmetam.
            Pēc minētās verifikācijas EFSA veic riska novērtējumu.
            Veicot riska novērtējumu, EFSA var tieši sazināties ar pieteikuma iesniedzēju, lai lūgtu papildu informāciju vai precizējumus.

               EFSA informē Komisiju par visu saziņu ar pieteikuma iesniedzēju.

               EFSA riska novērtējumu pabeidz saprātīgā termiņā un iesniedz to Komisijai. EFSA riska novērtējumu publicē EFSA Journal.
            Pamatojoties uz minēto riska novērtējumu, Komisija vajadzības gadījumā saskaņā ar Regulas (ES) 2016/2031 42. panta 4. punktu groza augsta riska augu, augu produktu vai citu objektu sarakstu, kas minēts Regulas (ES) 2016/2031 42. panta 3. punktā.

            6. pants
            Konfidencialitāte
            Šajā regulā attiecīgi piemēro Regulas (EK) Nr. 178/2002 39. panta noteikumus par pieteikuma iesniedzēja sniegtās informācijas konfidencialitāti.

            7. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 14. decembra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 18. decembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 317, 23.11.2016., 4. lpp.

            (2)  OV L 31, 1.2.2002., 1. lpp.

            (3)  Eiropas Pārtikas nekaitīguma iestāde (EFSA), Dehnen-Schmutz K, Jaques Miret JA, Jeger M, Potting R, Corini A, Simone G, Kozelska S, Munoz Guajardo I, Stancanelli G un Gardi C, 2018. Information required for dossiers to support demands for import of high risk plants, plant products and other objects as foreseen in Article 42 of Regulation (EU) 2016/2031. EFSA supporting publication 2018:EN-1492, 22 lpp. doi:10.2903/sp.efsa.2018.1492.


title: Komisijas Īstenošanas regula (ES) 2018/2019 (2018. gada 18. decembris), ar ko izveido provizorisku sarakstu ar augsta riska augiem, augu produktiem vai citiem objektiem Regulas (ES) 2016/2031 42. panta nozīmē un sarakstu ar augiem, kuru ievešanai Savienībā fitosanitārie sertifikāti nav nepieciešami, minētās regulas 73. panta nozīmē

text:
                  19.12.2018

                  LV

                  Eiropas Savienības Oficiālais Vēstnesis

                  L 323/10

         KOMISIJAS ĪSTENOŠANAS REGULA (ES) 2018/2019
         (2018. gada 18. decembris),
         ar ko izveido provizorisku sarakstu ar augsta riska augiem, augu produktiem vai citiem objektiem Regulas (ES) 2016/2031 42. panta nozīmē un sarakstu ar augiem, kuru ievešanai Savienībā fitosanitārie sertifikāti nav nepieciešami, minētās regulas 73. panta nozīmē
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 26. oktobra Regulu (ES) 2016/2031 par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (1), un jo īpaši tās 42. panta 3. punktu un 73. pantu,
         tā kā:

                     (1)

                     Saskaņā ar Regulas (ES) 2016/2031 42. panta 3. punktu Komisijai, pamatojoties uz sākotnējo novērtējumu, jāpieņem īstenošanas akti, kuros provizoriski uzskaitīti augsta riska augi, augu produkti vai citi objekti, kas Savienības teritorijā rada kaitīgā organisma risku, kura līmenis nav pieņemams.

                     (2)

                     Kopš Regulas (ES) 2016/2031 pieņemšanas ir veikti vairāki sākotnējie novērtējumi par to, vai augi un augu produkti, kuru izcelsme ir trešās valstīs, Savienības teritorijā rada nepieņemamu kaitīgā organisma riska līmeni. Minētajos novērtējumos secināts, ka, tā kā daži augi un augu produkti atbilst vienam vai vairākiem kritērijiem, kas noteikti minētās regulas III pielikumā, tos var kvalificēt par “augsta riska augiem” vai “augsta riska augu produktiem” minētās regulas 42. panta nozīmē. Tajos pašos sākotnējos riska novērtējumos arī secināts, ka no šīs regulas darbības jomas būtu jāizslēdz minēto “augsta riska augu” sēklas un in vitro materiāls, jo kaitīgā organisma riska līmenis ir pieņemams. Turklāt no šīs regulas darbības jomas būtu jāizslēdz arī dabīgi vai mākslīgi radīti stādāmi pundurkokaugi, jo uz to importu attiecas īpašas Padomes Direktīvā 2000/29/EK (2) noteiktas prasības, kas kaitīgā organisma risku samazina līdz pieņemam līmenim, un no 2019. gada 14. decembra uz tiem attieksies arī īpašās prasības, kas noteiktas Regulas (ES) 2016/2031 41. pantā.

                     (3)

                     Ir zināms, ka stādāmos Acacia Mill., Acer L., Albizia Durazz., Alnus Mill., Annona L., Bauhinia L., Berberis L., Betula L., Caesalpinia L., Cassia L., Castanea Mill., Cornus L., Corylus L., Crataegus L., Diospyros L., Fagus L., Ficus carica L., Fraxinus L., Hamamelis L., Jasminum L., Juglans L., Ligustrum L., Lonicera L., Malus Mill., Nerium L., Persea Mill., Populus L., Prunus L., Quercus L., Robinia L., Salix L., Sorbus L., Taxus L., Tilia L., Ulmus L. augos, izņemot sēklas, in vitro materiālu un dabīgi vai mākslīgi radītus stādāmus pundurkokaugus, un Ullucus tuberosus Loz. augos ir kaitīgie organismi, kas parasti izmanto saimniekaugus un kam ir būtiska ietekme uz tādām augu sugām, kuras ir ekonomiski, sociāli vai vidiski ļoti nozīmīgas Savienībai. Turklāt ir zināms, ka minētajos augos parasti ir kaitīgie organismi, taču šiem augiem nav inficēšanās pazīmju vai minētās pazīmes parādās pēc latentā perioda. Tas samazina iespēju šādu kaitīgo organismu klātbūtni konstatēt pārbaudēs, ko veic, kad minētie augi tiek ievesti Savienības teritorijā. Turklāt minētie stādāmie augi parasti Savienībā tiek ieviesti krūmu vai koku veidā, un šādā veidā tie parasti ir sastopami Savienībā. Ņemot to vērā, spēkā esošie pasākumi, kas reglamentē šīs regulas I pielikumā norādīto stādāmo augu un Ullucus tuberosus Loz. augu, kuru izcelsme ir trešās valstīs, ievešanu, netiek uzskatīti par pietiekamiem, lai novērstu kaitīgo organismu iekļūšanu. Tāpēc I pielikumā uzskaitītie stādāmie augi un Ullucus tuberosus Loz. augi būtu jānorāda sarakstā kā augsta riska augi Regulas (ES) 2016/2031 42. panta 1. punkta nozīmē, un to ievešana Savienības teritorijā būtu provizoriski jāaizliedz.

                     (4)

                     Ir zināms, ka Momordica L. augļos ir kaitīgais organisms Thrips palmi Karny, kas var būtiski ietekmēt tādas augu sugas, kuras ir ekonomiski, sociāli vai vidiski ļoti nozīmīgas Savienības teritorijai, un ka šie augļi veido būtisku minētā kaitīgā organisma ievešanas un ieviešanās ceļu. Tomēr šis kaitīgais organisms nav sastopams nedz visās trešās valstīs, nedz visos tās trešās valsts apgabalos, par kuru zināms, ka tajā tas ir sastopams. Dažas trešās valstis ir arī ieviesušas efektīvus minētā kaitīgā organisma riska mazināšanas pasākumus. Ņemot to vērā, Momordica L. augļi, kuru izcelsme ir trešās valstīs vai to daļās, kur šis kaitīgais organisms ir sastopams un kur nav efektīvu minētā kaitīgā organisma riska mazināšanas pasākumu, ir kvalificējami par augsta riska augiem Regulas (ES) 2016/2031 42. panta 1. punkta nozīmē, un tāpēc minēto augu ievešana Savienībā būtu provizoriski jāaizliedz.

                     (5)

                     Ir zināms, ka Ulmus L. koksnē ir kaitīgais organisms Saperda tridentata Olivier un tā veido būtisku minētā kaitīgā organisma ievešanas un ieviešanās ceļu. Ir zināms, ka minētais kaitīgais organisms būtiski ietekmē augu sugas, kas ir ekonomiski, sociāli vai vidiski ļoti nozīmīgas Savienības teritorijai. Tomēr šis kaitīgais organisms nav sastopams nedz visās trešās valstīs, nedz visos tās trešās valsts apgabalos, par kuru zināms, ka tajā tas ir sastopams. Ņemot to vērā, Ulmus L. koksne, kuras izcelsme ir trešās valstīs vai trešo valstu apgabalos, kur ir sastopams Saperda tridentata Olivier, ir kvalificējama par augsta riska augu produktu Regulas (ES) 2016/2031 42. panta 1. punkta nozīmē. Tāpēc minētās koksnes ievešana Savienībā būtu provizoriski jāaizliedz.

                     (6)

                     Šīs regulas 3., 4. un 5. apsvērumā minētie augi un augu produkti nav ietverti sarakstā, kas jāizveido saskaņā ar Regulas (ES) 2016/2031 40. pantu, vai arī sarakstā ir norādīti tikai attiecībā uz dažām trešām valstīm. Turklāt pēc attiecīgajiem provizoriskajiem novērtējumiem prasības, kas minētas Regulas (ES) 2016/2031 41. pantā un attiecas uz visām trešām valstīm, minētos augus un augu produktus neaptver pietiekami, un uz tiem neattiecas minētās regulas 49. pantā paredzētie pagaidu pasākumi.

                     (7)

                     Šīs regulas 3., 4. un 5. apsvērumā minētos augus un augu produktus vēl neaptver pilnīgs riska novērtējums, kas nepieciešams, lai secinātu, vai tie rada nepieņemama līmeņa risku, jo tajos, iespējams, ir Savienības karantīnas organisms, un vai minēto risku, piemērojot konkrētus pasākumus, var samazināt līdz pieņemamam līmenim. Ja pastāv pieprasījums pēc minēto augu un augu produktu importa, uz tiem jāattiecina riska novērtējums, ko veiks saskaņā ar īstenošanas aktu, kas jāpieņem saskaņā ar Regulas (ES) 2016/2031 42. panta 6. punktu.

                     (8)

                     Saskaņā ar Regulas (ES) 2016/2031 73. pantu Komisijai ar īstenošanas aktiem ir jāparedz, ka augiem, kas nav ietverti [minētās regulas] 72. panta 1. punktā minētajā sarakstā, ir nepieciešams fitosanitārais sertifikāts ievešanai Savienības teritorijā.

                     (9)

                     Tomēr ar minētajiem īstenošanas aktiem jānosaka, ka fitosanitārais sertifikāts minētajiem augiem nav nepieciešams, ja novērtējums, kura pamatā ir pierādījumi par kaitīgo organismu riskiem un tirdzniecībā gūtā pieredze, liecina, ka šāds sertifikāts nav nepieciešams.

                     (10)

                     Kopš minētās regulas pieņemšanas ir veikti vairāki novērtējumi par kaitīgo organismu risku un pieredzi, kas gūta, tirgojot vairākus augus, kuri nav stādāmi augi un kuru izcelsme ir trešās valstīs.

                     (11)

                     Saskaņā ar minētajiem novērtējumiem Ananas comosus (L.) Merrill, Cocos nucifera L., Durio zibethinus Murray, Musa L. un Phoenix dactylifera L. augļos nav Savienības karantīnas organismu vai kaitīgo organismu, uz kuriem attiecas pasākumi, kas pieņemti saskaņā ar Regulas (ES) 2016/2031 30. pantu, vai tādu kaitīgo organismu, kuri parasti izmanto saimniekaugus un var ietekmēt Savienībā audzētas augu sugas. Turklāt nav bijuši kaitīgo organismu uzliesmojumi, kas saistīti ar minēto augļu ievešanu no vienas vai vairākām trešām valstīm. Tāpat arī minētie augļi nav atkārtoti aizturēti saistībā ar Savienības karantīnas organismu vai tādu kaitīgo organismu klātbūtni, uz kuriem – laikā, kad tos ieved Savienības teritorijā, – attiecas pasākumi, kas pieņemti, ievērojot minētās regulas 30. pantu.

                     (12)

                     Ņemot vērā to, ka minētie augļi atbilst visiem Regulas (ES) 2016/2031 VI pielikumā noteiktajiem kritērijiem, fitosanitārais sertifikāts to ievešanai Savienības teritorijā nav nepieciešams.

                     (13)

                     Abi saraksti, kas jāizveido saskaņā ar Regulas (ES) 2016/2031 42. panta 3. punktu un 73. pantu, attiecas uz importa noteikumiem, kas balstīti uz līdzīgiem riska novērtēšanas kritērijiem, kuri noteikti minētās regulas III un VI pielikumā. Tie ir vērsti uz attiecīgo augu un augu produktu radītajiem riskiem, nevis konkrētu kaitīgo organismu riskiem. Tie ir izstrādāti, izmantojot vienotu riska novērtēšanas metodiku, un tos atjaunina saskaņā ar to pašu metodiku, pamatojoties uz pieejamajiem tehniskajiem un zinātniskajiem pierādījumiem. Tāpēc ir lietderīgi tos integrēt vienā regulā.

                     (14)

                     Regulu (ES) 2016/2031 piemēro no 2019. gada 14. decembra, un tāpēc, lai nodrošinātu visu to noteikumu konsekventu piemērošanu, kuri attiecas uz augu, augu produktu un citu objektu ievešanu Savienībā, šī regula būtu jāpiemēro no tā paša datuma.

                     (15)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Augsta riska augi, augu produkti un citi objekti
            Augus, augu produktus un citus objektus, kas uzskaitīti I pielikumā, uzskata par augsta riska augiem, augu produktiem un citiem objektiem Regulas (ES) 2016/2031 42. panta 1. punkta nozīmē, un tos aizliegts ievest Savienības teritorijā, kamēr nav veikts riska novērtējums.

            2. pants
            Fitosanitārie sertifikāti dažu augu ievešanai Savienībā
            Fitosanitārais sertifikāts ir vajadzīgs tādu augu ievešanai Savienībā, kas nav iekļauti Regulas (ES) 2016/2031 72. panta 1. punktā minētajā sarakstā.
            Tomēr no šīs prasības izslēdz II pielikumā uzskaitītos augļus.

            3. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 14. decembra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 18. decembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 317, 23.11.2016., 4. lpp.

            (2)  Padomes 2000. gada 8. maija Direktīva 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (OV L 169, 10.7.2000., 1. lpp.).

            I PIELIKUMS

               Saraksts ar augsta riska augiem, augu produktiem un citiem objektiem Regulas (ES) 2016/2031 42. panta 1. punkta nozīmē

                        1.

                        Stādāmi augi (izņemot sēklas, in vitro materiālu un dabīgi vai mākslīgi radītus stādāmus pundurkokaugus), kuru izcelsme ir visās trešās valstīs un kuri pieder pie šādām ģintīm vai sugām:

                                    KN kods

                                    Apraksts

                                    ex 0602

                                       Acacia Mill.

                                    ex 0602

                                       Acer L.

                                    ex 0602

                                       Albizia Durazz.

                                    ex 0602

                                       Alnus Mill.

                                    ex 0602

                                       Annona L.

                                    ex 0602

                                       Bauhinia L.

                                    ex 0602

                                       Berberis L.

                                    ex 0602

                                       Betula L.

                                    ex 0602

                                       Caesalpinia L.

                                    ex 0602

                                       Cassia L.

                                    ex 0602

                                       Castanea Mill.

                                    ex 0602

                                       Cornus L.

                                    ex 0602

                                       Corylus L.

                                    ex 0602

                                       Crataegus L.

                                    ex 0602

                                       Diospyros L.

                                    ex 0602

                                       Fagus L.

                                    ex 0602

                                       Ficus carica L.

                                    ex 0602

                                       Fraxinus L.

                                    ex 0602

                                       Hamamelis L.

                                    ex 0602

                                       Jasminum L.

                                    ex 0602

                                       Juglans L.

                                    ex 0602

                                       Ligustrum L.

                                    ex 0602

                                       Lonicera L.

                                    ex 0602

                                       Malus Mill.

                                    ex 0602

                                       Nerium L.

                                    ex 0602

                                       Persea Mill.

                                    ex 0602

                                       Populus L.

                                    ex 0602

                                       Prunus L.

                                    ex 0602

                                       Quercus L.

                                    ex 0602

                                       Robinia L.

                                    ex 0602

                                       Salix L.

                                    ex 0602

                                       Sorbus L.

                                    ex 0602

                                       Taxus L.

                                    ex 0602

                                       Tilia L.

                                    ex 0602

                                       Ulmus L.

                        2.

                           Ullucus tuberosus augi, kuru izcelsme ir visās trešās valstīs.

                                    KN kods

                                    Apraksts

                                    ex 0601 10 90
                                    ex 0601 20 90
                                    ex 0714 90 20

                                       Ullucus tuberosus Loz.

                        3.

                           Momordica L. augļi, kuru izcelsme ir trešās valstīs vai trešo valstu apgabalos, kur sastopams Thrips palmi Karny un kur nav efektīvu minētā kaitīgā organisma riska mazināšanas pasākumu.

                                    KN kods

                                    Apraksts

                                    ex 0709 99 90

                                       Momordica L.

                        4.

                           Ulmus L. koksne, kuras izcelsme ir trešās valstīs vai trešo valstu apgabalos, kur sastopams Saperda tridentata Olivier.

                                    KN kods

                                    Apraksts

                                    ex 4403 12 00
                                    ex 4401 22 00
                                    ex 4401 39 00
                                    ex 4403 99 00
                                    ex 4407 99

                                       Ulmus L.

            II PIELIKUMS

               Saraksts ar augļiem, kuru ievešanai Savienībā fitosanitārais sertifikāts nav vajadzīgs, Regulas (ES) 2016/2031 73. panta nozīmē

                        KN kods

                        Apraksts

                        ex 0804 30 00

                           Ananas comosus (L.) Merrill

                        ex 0801 12 00 , ex 0801 19 00

                           Cocos nucifera L.

                        ex 0810 60 00

                           Durio zibethinus Murray

                        ex 0803 10 10 , ex 0803 90 10

                           Musa L.

                        ex 0804 10 00

                           Phoenix dactylifera L.


title: Padomes Īstenošanas regula (ES) 2018/2053 (2018. gada 21. decembris), ar ko īsteno Regulu (ES) Nr. 401/2013 par ierobežojošiem pasākumiem pret Mjanmu/Birmu

text:
                  21.12.2018

                  LV

                  Eiropas Savienības Oficiālais Vēstnesis

                  LI 327/1

         PADOMES ĪSTENOŠANAS REGULA (ES) 2018/2053
         (2018. gada 21. decembris),
         ar ko īsteno Regulu (ES) Nr. 401/2013 par ierobežojošiem pasākumiem pret Mjanmu/Birmu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 401/2013 (2013. gada 2. maijs) par ierobežojošiem pasākumiem pret Mjanmu/Birmu un ar ko atceļ Regulu (EK) Nr. 194/2008 (1), un jo īpaši tās 4.i pantu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2013. gada 2. maijā pieņēma Regulu (ES) Nr. 401/2013.

                     (2)

                     Apvienoto Nāciju Organizācijas Cilvēktiesību padomes neatkarīgas starptautiskas faktu vākšanas misija 2018. gada 17. septembrī publicēja sīki izstrādātu ziņojumu par Mjanmu, kurā tā secināja, ka smagi cilvēktiesību pārkāpumi un aizskārumi tika izdarīti Kačinas, Rakhainas un Šanas pavalstīs, ko jo īpaši veikuši Mjanmas bruņotie spēki (Tatmadaw) un robežsargu policija, un ka daudzi no šiem pārkāpumiem ir uzskatāmi par vissmagākajiem starptautiskajiem noziegumiem.

                     (3)

                     Ņemot vērā faktu vākšanas misijas iegūtās ziņas, septiņas personas būtu jāiekļauj Regulas (ES) Nr. 401/2013 IV pielikumā izklāstītajā tādu fizisku un juridisku personu, vienību un struktūru sarakstā, uz kurām attiecas ierobežojoši pasākumi.

                     (4)

                     Attiecīgi būtu jāgroza Regulas (ES) Nr. 401/2013 IV pielikums,

               IR PIEŅĒMUSI ŠO REGULU.

            1. pants
            Regulas (ES) Nr. 401/2013 IV pielikumu groza tā, kā izklāstīts šīs regulas pielikumā.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 21. decembrī

                  Padomes vārdā –

                  priekšsēdētāja

               J. BOGNER-STRAUSS

            (1)  OV L 121, 3.5.2013., 1. lpp.

            PIELIKUMS
            Turpmāk minētās personas tiek pievienotas fizisko un juridisko personu, vienību un struktūru sarakstam, kas izklāstīts Regulas (ES) Nr. 401/2013 IV pielikumā:

                           Vārds, uzvārds

                           Identifikācijas informācija

                           Pamatojums

                           Sarakstā iekļaušanas datums

                           “8.

                              Ba Kyaw

                              Ba Kyaw ir personāla seržants Mjanmas bruņoto spēku (Tatmadaw) 564. vieglo kājnieku bataljonā. 2017. gada otrajā pusgadā viņš veica nežēlīgus noziegumus un smagus cilvēktiesību pārkāpumus, tostarp slepkavību, izraidīšanu un spīdzināšanu, pret rohindžu tautības iedzīvotājiem Rakhainas pavalstī. Konkrēti, viņš ir identificēts kā viens no galvenajiem Maung Nu slaktiņa īstenotājiem 2017. gada 27. augustā.

                           21.12.2018.

                           9.

                              Tun Naing

                              Tun Naing ir robežsargu policijas bāzes Taung Bazar komandieris. Šajā amatā viņš ir atbildīgs par nežēlīgiem noziegumiem un smagiem cilvēktiesību pārkāpumiem pret rohindžu tautības iedzīvotājiem Rakhainas pavalstī, ko robežsargu policija Taung Bazar veica ap 2017. gada 25. augustu, pirms un pēc šī datuma, tostarp piespiedu aizturēšanu, sliktu izturēšanos un spīdzināšanu.

                           21.12.2018.

                           10.

                              Khin Hlaing

                           Dzimšanas datums: 1968. gada 2. maijs

                           Brigādes ģenerālis Khin Hlaing ir Mjanmas bruņoto spēku (Tatmadaw) 99. vieglo kājnieku divīzijas bijušais komandieris un pašreizējais Ziemeļaustrumu pavēlniecības komandieris. Būdams 99. vieglo kājnieku divīzijas komandieris, viņš pārraudzīja militāras operācijas, ko Šanas pavalstī veica 2016. gadā un 2017. gada sākumā. Šajā sakarā viņš ir atbildīgs par nežēlīgiem noziegumiem un smagiem cilvēktiesību pārkāpumiem, ko 2016. gada otrajā pusgadā pret ciematu iedzīvotājiem, kas pieder pie etniskas minoritātes, Šanas pavalstī veica 99. vieglo kājnieku divīzija. Starp tiem ir nelikumīga nogalināšana, piespiedu aizturēšana un ciematu iznīcināšana.

                           21.12.2018.

                           11.

                              Aung Myo Thu

                           Majors Aung Myo Thu ir Mjanmas bruņoto spēku (Tatmadaw) 33. vieglo kājnieku divīzijas lauka vienības komandieris. Būdams 33. vieglo kājnieku divīzijas lauka vienības komandieris, viņš pārraudzīja militāras operācijas, ko Rakhainas pavalstī veica 2017. gadā. Šajā sakarā viņš ir atbildīgs par nežēlīgiem noziegumiem un smagajiem cilvēktiesību pārkāpumiem, ko 2017. gada otrajā pusgadā pret rohindžu tautības iedzīvotājiem Rakhainas pavalstī veica 33. vieglo kājnieku divīzija. Starp tiem ir nelikumīga nogalināšana, seksuāla vardarbība un piespiedu aizturēšana.

                           21.12.2018.

                           12.

                              Thant Zaw Win

                              Thant Zaw Win ir majors Mjanmas bruņoto spēku (Tatmadaw) 564. vieglo kājnieku bataljonā. Šajā amatā viņš pārraudzīja militāras operācijas, kas tika veiktas Rakhainas pavalstī un ir atbildīgs par nežēlīgiem noziegumiem un smagiem cilvēktiesību pārkāpumiem, ko 564. vieglo kājnieku bataljons veica pret rohindžu tautības iedzīvotājiem Rakhainas pavalstī, jo īpaši Maung Nuko ciematā un ap to 2017. gada 27. augustā. Starp tiem ir nelikumīga nogalināšana, seksuāla vardarbība un sistemātiska rohindžu mājokļu un ēku dedzināšana.

                           21.12.2018.

                           13.

                              Kyaw Chay

                              Kyaw Chay ir kaprālis robežsargu policijā. Iepriekš viņš bija bāzēts Zay Di Pyin un bija robežsargu policijas bāzes Zay Di Pyin komandieris laikposmā ap 2017. gada 25. augustu, kad viņa vadībā robežsargu policija izdarīja virkni cilvēktiesību pārkāpumu. Šajā sakarā viņš ir atbildīgs par nežēlīgiem noziegumiem un smagiem cilvēktiesību pārkāpumiem pret rohindžu tautības iedzīvotājiem Rakhainas pavalstī minētajā laikposmā. Viņš piedalījās arī smagu cilvēktiesību pārkāpumu izdarīšanā. Starp šiem pārkāpumiem ir slikta izturēšanās pret aizturētajiem un spīdzināšana.

                           21.12.2018.

                           14.

                              Nyi Nyi Swe

                           Ģenerālmajors Nyi Nyi Swe bijušais Mjanmas bruņoto spēku (Tatmadaw) Ziemeļu pavēlniecības komandieris. Šajā amatā viņš ir atbildīgs par nežēlīgiem noziegumiem un smagiem cilvēktiesību pārkāpumiem, ko no 2016. gada maija līdz 2018. gada aprīlim (līdz viņš tika iecelts par Dienvidrietumu pavēlniecības komandieri) Kačinas pavalstī veica Ziemeļu pavēlniecība, tostarp sliktu izturēšanos pret civiliedzīvotājiem. Viņš ir atbildīgs arī par šķēršļu likšanu humānās palīdzības sniegšanai tiem civiliedzīvotājiem, kam tā ir vajadzīga, Kačinas pavalstī minētajā laikposmā, jo īpaši par pārtikas transporta bloķēšanu.

                           21.12.2018.”